google/wiki40b huggingface dataset:
श्री वेंकटेश्वर विश्वविद्यालय

रसायन विज्ञान विभाग

रसायन विज्ञान विभाग श्री वेंकटेश्वर विश्वविद्यालय, कॉलेज ऑफ साइंस का हिस्सा है। विभाग रसायन विज्ञान के क्षेत्र में शिक्षा प्रदान करता है। विभाग रसायन विज्ञान, मेडिकल रसायन विज्ञान, एप्लाइड रसायन शास्त्र में मास्टर ऑफ साइंस, मास्टर ऑफ फिलॉसफी और पीएचडी डिग्री प्रोग्राम प्रदान करता है।

इंजीनियरिंग कॉलेज

श्री वेंकटेश्वर यूनिवर्सिटी कॉलेज ऑफ इंजीनियरिंग एक स्वायत्त संस्था है जिसकी नींव 13 अक्टूबर 1959 को भारत के पहले प्रधान मंत्री स्वर्गीय पंडित जवाहरलाल नेहरू ने रखी थी।

शांति और अहिंसा में अध्ययन के लिए केंद्र

केंद्र का सामान्य उद्देश्य अपने व्यापक संदर्भों में शांति और अहिंसा का अध्ययन करना है। केंद्र गांधी स्मृति और दर्शन समिति, नई दिल्ली (भारत सरकार) के साथ सहयोग है; गांधीवादी अध्ययन और अनुसंधान के लिए अंतर्राष्ट्रीय केंद्र, भारत सरकार, नई दिल्ली; शिक्षा मंडल, वर्धा, सांप्रदायिक सद्भावना, भारत सरकार, नई दिल्ली के लिए राष्ट्रीय फाउंडेशन; और नॉट्रे डेम विश्वविद्यालय यूए सए ए  टायर 1 कॉलेज है।

कानून विभाग

विश्वविद्यालय में कानून के क्षेत्र में उच्च शिक्षा प्रदान करने वाला कानून विभाग है।

भौतिकशास्त्र विभाग

विश्वविद्यालय में भौतिकी का एक अलग विभाग है। विभाग एमएससी प्रदान करता है। (दो साल), एकीकृत एमएससी (पांच * साल) भौतिकी में, ऊर्जा प्रबंधन में एम.टेक (दो साल), अंतरिक्ष टेक्नोलॉजी में एम.टेक (दो साल), एम.फिल और पीएचडी कार्यक्रम। संकाय सदस्य सक्रिय रूप से भौतिकी के जोरदार क्षेत्रों में शोध में लगे हुए हैं जिनमें वायुमंडलीय भौतिकी, लेजर और एकीकृत प्रकाशिकी, संघीय पदार्थ भौतिकी, इलेक्ट्रॉनिक्स और सौर भौतिकी शामिल हैं।
भौतिकी विभाग, चार राष्ट्रीय शोध सुविधाओं में से एक होस्ट करता है: गादंकी में यूजीसी के तहत एमएसटी राडार सुविधा का उपयोग करके शोध के लिए शुरू किया गया एक केंद्र है। 
कॉलेज ऑफ साइंसेज: इसमें लाइफ साइंसेज और भौतिक विज्ञान दोनों शामिल हैं

पुस्तकालय और सूचना विज्ञान विभाग

पुस्तकालय और सूचना विज्ञान विभाग 1974 में शुरू किया गया था और 30 से अधिक वर्षों से पुस्तकालय और सूचना विज्ञान पेशेवरों की तैयारी कर रहा है। विभाग चार सेमेस्टर के साथ सीबीसीएस के तहत मास्टर ऑफ लाइब्रेरी एंड इंफॉर्मेशन साइंस (दो साल का एकीकृत पाठ्यक्रम) प्रदान करता है। इसके अलावा विभाग पीएचडी की ओर अग्रसर डॉक्टरेट की डिग्री भी चला रहा है। और एम.फिल पाठ्यक्रम पूर्ण और अंशकालिक के रूप में भी चलाता है।
विभाग पुस्तकालय और सूचना विज्ञान में अनुसंधान और प्रशिक्षण में आगे है, जिसमें एलआईएस के क्षेत्र में विशेषज्ञता है। वार्षिक एसवीयू सीईटी परीक्षण के माध्यम से प्रवेश किया जाता है। आत्म-वित्त पोषण योजना के तहत आवंटित पांच अतिरिक्त सीटों के साथ सेवन की शक्ति 20 है। छात्रों को फैलोशिप, छात्रवृत्ति, आदि मिलते हैं। छात्रावास सुविधा सभी छात्रों के लिए उपलब्ध है। आरक्षण नीति आंध्र प्रदेश सरकार के नियमों के अनुसार पालन की जाती है।

रैंकिंग

विश्वविद्यालय रैंकिंग
श्री वेंकटेश्वर विश्वविद्यालय को 2018 और एशिया में 201-250 टाइम्स हायर एजुकेशन वर्ल्ड यूनिवर्सिटी रैंकिंग द्वारा दुनिया में 801-1000 स्थान पर रखा गया था। 2018 की क्यूएस वर्ल्ड यूनिवर्सिटी रैंकिंग ने इसे एशिया में 223 स्थान दिया। 2018 में राष्ट्रीय संस्थागत रैंकिंग फ्रेमवर्क द्वारा विश्वविद्यालय में कुल मिलाकर 74 वें स्थान पर रहा, इंजीनियरिंग रैंकिंग में विश्वविद्यालयों और 71 में से 49।
रांगेय राघव

जीवन परिचय

इनका मूल नाम तिरूमल्लै नंबाकम वीर राघव आचार्य था; लेकिन उन्होंने अपना साहित्यिक नाम ‘रांगेय राघव’ रखा। इनका जन्म १७ जनवरी, १९२३ श्री रंगाचार्य के घर हुआ था। इनकी माता श्रीमती कनकवल्ली और पत्नी श्रीमती सुलोचना थीं। इनका परिवार मूलरूप से तिरुपति, आंध्र प्रदेश का निवासी था। ‘वैर’ गाँव के सहज, सादे ग्रामीण परिवेश में उनके रचनात्मक सहित्य ने अपना आकार गढ़ना शुरू किया। जब उनकी सृजन-शक्ति अपने प्रकाशन का मार्ग ढूँढ़ रही थी तब देश स्ततंत्रता के लिए संघर्षरत था। ऐसे वातावरण में उन्होंने अनुभव किया- अपनी मातृभाषा हिंदी से ही देशवासियों के मन में देश के प्रति निष्ठा और स्वतंत्रता का संकल्प जगाया जा सकता है। यों तो उनकी सृजन-यात्रा सर्वप्रथम चित्रकला में प्रस्फुटित हुई। सन् १९३६-३७ के आस-पास जब वह साहित्य की ओर उन्मुक हुई तो उसने सबसे पहले कविता के क्षेत्र में कदम रखा और इसे संयोग ही कहा जाएगा कि उनकी रचनात्मक अभिव्यक्ति का अंत भी मृत्यु पूर्व लिखी गई उनकी एक कविता से ही हुआ। उनका साहित्य सृजन भले ही कविता से शुरू हुआ हो, लेकिन उन्हें प्रतिष्ठा मिली एक गद्य लेखक के रूप में। सन् १९४६ में प्रकाशित ‘घरौंदा’ उपन्यास के जरिए वे प्रगतिशील कथाकार के रूप में चर्चित हुए। १९६२ में उन्हें कैंसर रोग से पीड़ित बताया गया था। उसी वर्ष १२ सितंबर को उन्होंने मुंबई (तत्कालीन बंबई) में देह त्यागी।
कीमा मटर

बाह्य सुत्र

मुगलई खाना
बिस्मिल्लाह

बिस्मिल्लाह Bismillah (अरबी: بسم الله‎ इसका मतलब है "अल्लाह के नाम से" या "ईश्वर के नाम से" ("In the name of God") , इस्लाम धर्म में कोई भी काम शुरू करते समय "बिस्मिल्लाह-हिर्रहमा-निर्रहीम" b-ismi-llāhi r-raḥmāni r-raḥīmi بِسْمِ اللهِ الرَّحْمٰنِ الرَّحِيْمِ पढते हैं, जिस का मतलब है, "अल्लाह के नाम से जो दयालु और कृपाशील है"। 
कुछ लोग "बिस्मिल्लाह-हिर्रहमा-निर्रहीम" का मतलब  "शुरु करता हूँ अल्लाह के नाम से दयालु और कृपाशील है" इसतरह कहते हैं जो गलत है। क्योंकी  (शुरु करता हूँ)यह अरबी سوف تبدأ "सौफ तब्द्उ" कहा जाता है, जो "बिस्मिल्लाह-हिर्रहमा-निर्रहीम" में नही है।
क़ुरान पढते समय भी, हर सुरह से पहले इसको पढते है। सिर्फ सूर "अत-तौबा" के समय यह नहीं है। 
हर काम के शुरू करते समय भी इस को पढा जाता है।
यूनीकोड में "बसमला" का कोड codepoint U+FDFD ﷽ है। हिंदुओं मे जिस प्रकार शुभ है या शुभारम्भ!

नाम

बिस्मिल्लाह या बसमला, बिस्मिल्ला-हिर्रहमा-निर्रहीम के प्ररंभिक शब्द को लेकर बनाया गया है।  ब-स-म-ल इन चार अक्षररों का शब्द है। जैसे "अल्लाहु अक्बर" "अल्हम्दुलिल्लाह" "अऊदुबिल्लाह" शब्द बने हैं, उसी तरह यह "बसमला" या "बिस्मिल्लाह" बना है। 
बिस्मिल्लाह या बसमला पढने को "तस्मिया" (تسمية) भी कहते हैं।

न्यूमरालजी

यह भी देख गया कि "बिस्मिल्ला-हिर्रहमा-निर्रहीम" को अंकशास्त्र जो अरबी इलाक़ों में व्यावहारिक है, कुछ लोगों का कहना है कि यह प्रामणित है, इनके अनुसार, 786 से भी प्रकट करते हैं। 
कुछ लोग यह भी विश्वास (प्रामाणिक नहीं) रखते हैं कि, बिस्मिल्लाह को 786 बार पढ कर पानी पर फूंक कर पीने से कुछ बीमारियां दूर होजाती हैं। यह श्रद्धा सिरिया में देखी जासक्ती है। 
ऐसा विश्वास दक्षिण एशियाई देशों के मुस्लिम समूह में भी देखा जाता है, जो इसलामी धर्म अनुसार प्रामाणित नहीं है।

ईसाइयों के अनुसार

अरबी भाशा बोलने वाले ईसाई भी कभी कभी बसमला शब्द का प्रयोग करते हैं, जो "ट्रिनिटी" के अर्थ में उपयोग होता है, यानी "पिता, पुत्र और पवित्र आत्मा के नाम से" (باسم الآب والابن والروح القدس) मेथ्यू के गोस्पेल 28:19 के अनुसार।
दातुन बेचने वाला

दातुन बेचने वाला कुदरती रूप से दांत साफ़ करने वाली वृक्ष की हरी टहनिओं के काट कर बेचने वाले होते हैं। आम तौर से दातुन नीम और बबूल की टहनिओं को तोड़कर बनाई जाती हैं। यह पेशा अब लगभग ख़त्म हो चुका है।
१३१३ ईसा पूर्व

१३१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विश्व रक्तदाता दिवस

विश्व रक्तदान दिवस हर वर्ष 14 जून को मनाया जाता है विश्व स्वास्थ्य संगठन द्वारा इस दिन को रक्तदान दिवस के रूप में घोषित किया गया है। वर्ष 2004 में स्थापित इस कार्यक्रम का उद्देश्य सुरक्षित रक्त रक्त उत्पादों की आवश्यकता के बारे में जागरूकता बढ़ाना और रक्तदाताओं के सुरक्षित जीवन रक्षक रक्त के दान करने के लिए उन्हें प्रोत्साहित करते हुए आभार व्यक्त करना है।

रक्त प्राप्त करना

दाता से रक्त प्राप्त करने के दो मुख्य तरीके हैं। अपरिवर्तित रक्त के रूप में सीधे शिरा से ज्यादातर रक्त ले लिया जाता है। आम तौर पर इस रक्त को अलग भागों में, ज्यादातर लाल रक्त कोशिकाओं और प्लाज्मा में विभाजित किया जाता है, क्योंकि अधिक से अधिक प्राप्तकर्ताओं को केवल एक घटक विशेष की जरूरत होती है। अन्य तरीका दाता से रक्त लेने का है, इसमें एक अपकेंद्रित्र (सेंट्रफ्यूज) या एक फिल्टर का उपयोग कर इसे अलग कर वांक्षित हिस्सों को संचित कर लिया जाता है और बाकी दाता को वापस दे दिया जाता है। यह प्रक्रिया अफेरेसिस (apheresis) कहलाती है और अक्सर यह काम इसके लिए विशेष रूप से तैयार मशीन के जरिए किया जाता है।
सीधे रक्त आधान के लिए शिरा का उपयोग किया जाता है, लेकिन बदले में रक्त धमनी से लिया जा सकता है। इस मामले में, रक्त संचित नहीं किया जाता है, बल्कि दाता से सीधे प्राप्तकर्ता में पंप कर दिया जाता है। रक्त आधान का यह पुराना तरीका है और आज के समय में शायद ही कभी इसका इस्तेमाल किया जाता है। रसद और घायल सैनिकों का इलाज करके लौटे डॉक्टर जब नागरिक जीवन में लौट जाते हैं तब संचित रक्त के लिए बैंक की स्थापना की समस्या के कारण द्वितीय विश्व युद्ध के दौरान चरणबद्ध रूप से इसे बंद कर दिया गया।
कावेरी जल विवाद

कावेरी नदी के जल के बंटवारे को लेकर तमिलनाडु और कर्नाटक राज्यों में गम्भीर विवाद है। इस विवाद की जड़ें भूतपूर्व मद्रास प्रेसिडेन्सी तथा मैसूर राज्य के बीच १८९२ एवं १९२४ में हुए दो समझौते हैं।
आशिक (2001 फ़िल्म)

संक्षेप

चंदर (बॉबी देओल) अपने दोस्त के लिये सपना के भाई माथुर के खिलाफ जाकर सपना (मृणाल कुलकर्णी) की शादी करने में मदद करता है। माथुर एक निलंबित पुलिस अधिकारी हैं। सपना की मित्र पूजा (करिश्मा कपूर) सपना के साथ थी जब चंदर सपना को घर से भागने में मदद करता है। उस क्षण से पूजा चंदर के साथ प्यार में पागल हो जाती है। सपना और चंदर के दोस्त शादी कर लेते हैं। सपना के भाई जो चंदर के खिलाफ वैर से देखता है और किसी भी मौके पर उसे गिरफ्तार करने की कोशिश करता है।
बल्लाल सेन

बल्लाल सेन चक्रवर्ती सम्राट महापदम नंद के पुत्र  :- बंगाल  का  सेन राजवंश क्षत्रिय राजवंश   के (1158-79 ई.) प्रमुख शासक थे। बल्लाल सेन उसने उत्तरी बंगाल पर विजय प्राप्त की और मगध के  पाल वंश का अंत कर दिया और विजय सेन  उत्तराधिकारी बन गए
'लघुभारत' एवं 'वल्लालचरित' ग्रंथ के उल्लेख से प्रमाणित होता है कि वल्लाल का अधिकार मिथिला और उत्तरी बिहार पर था। इसके अतिरिक्त राधा, वारेन्द्र, वाग्डी एवं वंगा वल्लाल सेन के अन्य चार प्रान्त थे।
वल्ला सेन कुशल प्रशासक होने के साथ-साथ संस्कृत का ख्याति प्राप्त लेखक थे। उन्होंने स्मृति दानसागर नाम का लेख एवं खगोल विज्ञानपर अद्भुतसागर लेख लिखा। उन्होंने जाति प्रथा एवं कुलीन को अपने शासन काल में प्रोत्साहन दिया। उन्होंने गौड़ेश्वर तथा निशंकर की उपाधि से उसके शैव मतालम्बी होने का आभास होता है। उनका साहित्यिक गुरु विद्वान अनिरुद्ध थे। जीवन के अन्तिम समय में वल्लालसेन ने सन्यास ले लिया। उन्हें बंगाल के ब्राह्मणों और कायस्थों में 'कुलीन प्रथा' का प्रवर्तक माना जाता है।
सोहावल

व्यापार एवं वाणिज्य

सोहावल तहसील के पास ही सुचित्तागंज बाजार है। यह फैजाबाद जनपद की बड़ी बाजार में से एक है। सुचित्तागंज बाज़ार में बैंक ऑफ़ बड़ौदा, state bank of india, en:central bank of india, Sahara Insurance की शाखाएँ हैं। यहाँ की जुबेरगंज बाजार में प्रत्येक बुधवार को विशाल भैँस बाजार लगता है।
इसमें भैंस के अतिरिक्त गाय बैल इत्यादि भी क्रय विक्रय हेतु लाये जाते हैं।

इतिहास

सुचित्तागंज बाज़ार को ठाकुर शिव दर्शन सिहं ने बसाया था। सुचित्तागंज का नाम अपने प्रिय मित्र सुचित सिहं के नाम रख दिया।
ठाकुर शिव दर्शन सिहं ,ड्योढी हिन्दू सिहं के सम्मानित राज परिवार के सदस्य थे। नऊआं कुआं से सोहावल रोड़ उनके के नाम पर दर्ज है।  [सरकारी दस्तावेजों में।]
बर्नडीन डॉर्न

बर्नडीन डॉर्न (जन्म १२ जनवरी १९४२) १९६९-१९८० के अमरीकी क्रांतिकारी अन्दोलन 'वेदर अन्डरग्राउन्ड' की नेत्री थीं। सम्प्रति "Northwestern University School of Law" में कानून की प्राध्यापक हैं।
जनेश्वर मिश्र

पण्डित जनेश्वर मिश्र (5 अगस्त 1933 – 22 जनवरी 2010) समाजवादी पार्टी के एक राजनेता थे। समाजवादी विचारधारा के प्रति उनके दृढ निष्ठा के कारण वे 'छोटे लोहिया' के नाम से प्रसिद्ध थे। वे कई बार लोकसभा और राज्यसभा के सदस्य रहे। उन्होने मोरारजी देसाई, चौधरी चरण सिंह, विश्वनाथ प्रताप सिंह, चन्द्रशेखर, एच डी देवगौड़ा और इंद्रकुमार गुज़राल के मंत्रिमण्डलों में काम किया। सात बार केन्द्रीय मंत्री रहने के बाद भी उनके पास न अपनी गाड़ी थी और न ही बंगला।
जनेश्वर मिश्र का जन्म ५ अगस्त 1933 को बलिया के शुभनथहीं के गांव में हुआ था। उनके पिता रंजीत मिश्र किसान थे। बलिया में प्राथमिक शिक्षा पूरी करने के बाद १९५३ में इलाहाबाद पहुंचे जो उनका कार्यक्षेत्र रहा। जनेश्वर को आजाद भारत के विकास की राह समाजवादी सपनों के साथ आगे बढ़ने में दिखी और समाजवादी आंदोलन में इतना पगे कि उन्हें लोग 'छोटे लोहिया' के तौर पर ही जानने लगे। 
उन्होंने इलाहाबाद विश्वविद्यालय में स्नातक कला वर्ग में प्रवेश लेकर हिन्दू हास्टल में रहकर पढ़ाई शुरू की और जल्दी ही छात्र राजनीति से जुड़े। छात्रों के मुद्दे पर उन्होंने कई आंदोलन छेड़े जिसमें छात्रों ने उनका बढ-चढ़ कर साथ दिया। 1967 में उनका राजनैतिक सफर शुरू हुआ। वह जेल में थे तभी लोकसभा का चुनाव आ गया। छुन्नन गुरू व सालिगराम जायसवाल ने उन्हें फूलपुर से विजयलक्ष्मी पंडित के खिलाफ चुनाव लड़ाया। चुनाव सात दिन बाकी था तब उन्हें जेल से रिहा किया गया। चुनाव में जनेश्वर को हार का सामना करना पड़ा था। इसके बाद विजय लक्ष्मी पंडित  राजदूत बनीं। फूलपुर सीट पर 1969 में उपचुनाव हुआ तो जनेश्वर मिश्र सोशलिस्ट पार्टी से मैदान में उतरे और जीते। लोकसभा में पहुंचे तो राजनारायण ने 'छोटे लोहिया' का नाम दिया। वैसे इलाहाबाद में उनको लोग पहले ही छोटे लोहिया के नाम से पुकारने लगे थे। 
उन्होंने 1972 के चुनाव में यहीं से कमला बहुगुणा को और 1974 में इंदिरा गांधी के अधिवक्ता रहे सतीश चंद्र खरे को हराया। इसके बाद 1978 में जनता पार्टी के टिकट से इलाहाबाद संसदीय क्षेत्र से चुनाव मैदान में उतरे और विश्वनाथ प्रताप सिंह को पराजित किया। उसी समय वह पहली बार केन्द्रीय पेट्रोलियम, रसायन एवं उर्वरक मंत्री बने। इसके कुछ दिन बाद ही वह अस्वस्थ हो गये। स्वस्थ होने के बाद उन्हें विद्युत, परंपरागत ऊर्जा और खनन मंत्रालय दिया गया। चरण सिंह की सरकार में जहाजरानी व परिवहन मंत्री बने। 1984 में देवरिया के सलेमपुर संसदीय क्षेत्र से चंद्रशेखर से चुनाव हार गये। 1989 में जनता दल के टिकट पर इलाहाबाद से लडे़ और कमला बहुगुणा को हराया। इस बार संचार मंत्री बने। फिर चंद्रशेखर की सरकार में 1991 में रेलमंत्री और एचडी देवगौड़ा की सरकार में जल संसाधन तथा इंद्र कुमार गुजराल की सरकार में पेट्रोलियम मंत्री बनाये गये। 1992 से २०१० तक वह राज्यसभा के सदस्य रहे।
नवाब इफ़तिख़ार हुसैन

पाकिस्तानी राजनेता और पाकिस्तान के प्रांत, सिंध के पूर्व राज्यपाल।
मेनफ़्रेम कंप्यूटर

मेनफ्रेम कम्प्यूटर (Mainframe computers) उन कम्प्यूटरों को कहते हैं जिनका उपयोग बड़े-बड़े संस्थान भारी-मात्रा मीं आंकड़ा संस्करण के लिए करते हैं। इनका आकार भी बड़ा होता है और लगभग सभी दृष्टियों से इनकी क्षमता अन्य कम्प्यूटरों (मिनी, सर्वर, वर्कस्टेशन और पीसी) की अपेक्षा बहुत अधिक होती है।
राजनांदगाँव

इतिहास

राजनांदगाँव का पुराना नाम नंदग्राम था। राजनंदगाँव में सोमवंशियों, कलचुरियों और मराठों का शासन रहा।

जनसांख्यिकी

2011 की जनगणना के अनुसार राजनंदगांव की जनसँख्या 163122 है, जिनमे से 50.19% पुरुष एवं 49.81% महिलाएं हैं।
ये वादा रहा

संक्षेप

विक्रम राय बहादुर (ऋषि कपूर) श्रीमती शारदा (राखी) का इकलौता पुत्र है और विशाल व्यापार और संपत्ति के लिए एकमात्र उत्तराधिकारी है। अपने कलाकार मित्र गोगी के साथ छुट्टियों के दौरान, वह सुनीता (पूनम ढिल्लों) नाम की एक खूबसूरत लड़की से मिलता है और उसके साथ प्यार में पड़ जाता है। वह उससे शादी का प्रस्ताव करता है, और वह स्वीकार करती है। 
विक्रम और सुनीता एक दूसरे से प्यार करते हैं लेकिन सुनीता की गरीब पृष्ठभूमि की वजह से विक्रम की मां सुनीता को अपनी भावी बहू के रूप में अस्वीकार कर देती है। विक्रम और सुनीता, विक्रम की मां की इच्छा के बिना शादी करने का फैसला करते हैं। लेकिन मंदिर जाने के रास्ते में, वे गंभीर रूप से दुर्घटनाग्रस्त हो जाते हैं। जबकि गोगी को मामूली चोटें लगती है, विक्रम बुरी तरह घायल हो जाता है और अस्पताल में भर्ती किया जाता है। लेकिन सुनीता का चेहरा पूरी तरह खराब हो जाता है क्योंकि उसके चेहरे में गाड़ी की खिड़की के काँच टूटने से उसके टुकड़े घुस जाते हैं। जब विक्रम सचेत हो जाता है, तो वह अपनी मां से पूछता है सुनीता कहाँ है और वह उससे कह देती है कि सुनीता मर चुकी है। दूसरी ओर वह सुनीता को बताती है कि उसने अपना चेहरा पूरी तरह से खो दिया है और इसलिए उसे विक्रम के जीवन से बाहर हो जाना चाहिए। सुनीता सहमत हो जाती है। 
डॉक्टर सुनीता को बॉम्बे भेजता है और उसे डॉ मेहरा से मिलने कहता है। डॉ साहनी और डॉ मेहरा सुनीता से मित्रता करते हैं और प्लास्टिक सर्जरी से उसके खराब हुए चेहरे को बहाल करते हैं। वह जल्दी से ठीक हो जाती है और विक्रम को अच्छी खबर देने के लिए उत्सुक रहती है। तब उसे पता चलता कि विक्रम ने उसे छोड़ दिया है, और रीटा (सारिका) नाम की एक और खूबसूरत लेकिन अमीर युवा महिला से प्रेम-प्रसंग रखा हुआ है। विक्रम सुनीता को पहचानने में असमर्थ होता है और न ही उसे जानने में रुचि रखता है। सुनीता अपना नाम कुसुम मेहरा (टीना मुनीम) में बदलने और जीवन को फिर से शुरू करने का फैसला करती है। जब विक्रम और कुसुम भविष्य में एक दूसरे के सामने आएंगे, तो क्या वे अपनी प्रतिज्ञा याद रख पाएंगे?
हिन्दी प्रचारिणी सभा, मॉरीशस

हिन्दी प्रचारिणी सभा की स्थापना मॉरीशस में १९२५ में हिन्दी की विधिवत शिक्षा के लिए हुई जिसके प्रथम अध्यक्ष मुक्ताराम चटर्जी थे। इस सभा ने हिन्दी के प्रचार-प्रसार में अहम भूमिका निभाई। सभा हिन्दी साहित्य सम्मेलन की साहित्यरत्न परीक्षाएँ भी आयेजित करती है।
हिन्दी प्रचारिणी सभा एक शैक्षिक, सांस्कृतिक एवं सामाजिक संस्था है। यह लांग माउण्टेन (Long Mountain) में स्थित है। इसका ध्येयवाक्य है ‘भाषा गई तो संस्कृति गई'। इसकी स्थापना 12 जून 1926 को हुई थी। उस समय इसका नाम 'तिलक विद्यालय' था जो भारत के महान शिक्षाशास्त्री एवं स्वतंत्रता सेनानी बाल गंगाधर तिलक के नाम पर था। तिलक विद्यालय की स्थापना के पीछे मुक्तराम बोलराम चटर्जी और मुंगुर बंधु थे जिन्हें बाद में 'भगत' नाम से प्रसिद्धि मिलि। बाद में यही विद्यालय 'हिन्दी प्रचारिणी सभा' बना।
कुछ समय बाद हिन्दी प्रचारिणी सभा ने क्रीव कूर (Creve Coeur) में 'सरस्वती पाठशाला' की स्थापना की। इसमें कन्याओं के लिए पूर्णकालोक हिन्दी कक्षाएँ लगने लगीं। श्री सूर्य प्रसाद मुंगुर भगत हिन्दी प्रचारिणी सभा द्वारा नियुक्त प्रथम अध्यापक थे। उनके बाद श्री नेमनारायण गुप्त अध्यापक नियुक्त हुए।
उत्तरध्रुवीय महासागर

पृथ्वी के उत्तरी गोलार्ध में स्थित उत्तरीध्रुवीय महासागर या आर्कटिक महासागर, जिसका विस्तार अधिकतर आर्कटिक उत्तर ध्रुवीय क्षेत्र में है। विश्व के पांच प्रमुख समुद्री प्रभागों (पांच महासागरों) में से यह सबसे छोटा और उथला महासागर है। अंतरराष्ट्रीय जल सर्वेक्षण संगठन (upc) इसको एक महासागर स्वीकार करता है जबकि, कुछ महासागरविज्ञानी इसे आर्कटिक भूमध्य सागर या केवल आर्कटिक सागर कहते हैं और इसे अन्ध महासागर के भूमध्य सागरों में से एक मानते हैं। 
लगभग पूरी तरह से यूरेशिया और उत्तरी अमेरिका से घिरा, आर्कटिक महासागर आंशिक रूप से साल भर में समुद्री बर्फ के ढका रहता है (और सर्दियों में लगभग पूर्ण रूप से). आर्कटिक महासागर का तापमान और लवणता, मौसम के अनुसार बदलती रहती है क्योंकि इसकी बर्फ पिघलती और जमती रहती है। पांच प्रमुख महासागरों में से इसकी औसत लवणता सबसे कम है, जिसका कारण कम वाष्पीकरण, नदियों और धाराओं से भारी मात्रा में आने वाला मीठा पानी और उच्च लवणता वाले महासागरों से सीमित जुड़ाव जिसके कारण यहां का पानी बहुत कम मात्रा में इन उच्च लवणता वाले महासागरों बह कर जाता है। ग्रीष्म काल में यहां की लगभग 50% बर्फ पिघल जाती है। राष्ट्रीय हिम और बर्फ आँकड़ा केन्द्र, उपग्रह आँकड़ों का प्रयोग कर आर्कटिक समुद्री बर्फ आवरण और इसके पिघलने की दर के पिछले सालों के आंकड़ों के आधार पर एक तुलनात्मक दैनिक रिकॉर्ड प्रदान करता है।
स्टेनस क्लोराइड

स्टेनस क्लोराइड एक अकार्बनिक यौगिक है।
इंटरनेट प्रोटोकॉल टेलीविजन

इंटरनेट प्रोटोकॉल टेलीविजन (आईपीटीवी) में इंटरनेट, ब्रॉडबैंड की सहायता से टेलीविजन कार्यक्रम घरों तक पहुंचता है। इस प्रणाली में टेलीविजन के कार्यक्रम डीटीएच या केबल नेटवर्क के बजाय, कम्प्यूटर नेटवर्क में प्रयोग होने वाली टेक्नोलॉजी की सहायता से देखते हैं। वर्ष १९९४ में ए.बी.सी का व‌र्ल्ड न्यूज नाउ पहला टेलीविजन कार्यक्रम था, जिसे इंटरनेट पर प्रसारित किया गया था। १९९५ में इंटरनेट के लिए एक वीडियो उत्पाद तैयार किया गया, जिसका नाम आई.पी.टी.वी रखा गया था। लेकिन सबसे पहले यूनाइटेड किंगडम में टेलीविजन के कार्यक्रम इंटरनेट ब्रॉडबैंड की सहायता से प्रसारित किए गए और इस फॉर्मेट को भी आईपीटीवी नाम दिया गया। २० अगस्त, २००८ को भारत सरकार ने भी इसे मंजूरी दे दी है, व भारत के कई शहरों में ये सेवा चालू हो चुकी है। 
इस सेवा के भारत में वर्तमान प्रदाताओं में भारत संचार निगम लिमिटेड, महानगर टेलीफोन निगम लिमिटेड और भारती एयरटेल हैं। यह सेवा विश्व भर में बहुत से देशों में प्रचालन में है।

इंटरनेट टीवी से अंतर

इंटरनेट प्रोटोकॉल टीवी का यह अर्थ नहीं है कि किसी भी वेबसाइट पर फेवरिट वेबपेज को क्लिक करते ही टेलीविजन के कार्यक्रम सामने हों। आईपी एक बहुत ही सुरक्षित नेटवर्किग माध्यम है, जिसमें इंटरनेट बॉडबैंड की सहायता से टेलीविजन प्रोग्राम टीवी या कंप्यूटर तक पहुंच सकता है। यह टेलीकॉम प्रदाता कंपनियों (एमटीएनएल, एयरटेल आदि) द्वारा प्रदान की जा रही सेवा द्वारा संभव हो पाता है, जिसे डिजिटल केबल या सेटेलाइट सर्विसेज के स्थान पर प्रयोग किया जा सकता है। जहां आईपी के प्रयोग हेतु एक सेट टॉप बॉक्स की सहायता लेनी होती है; वहीं, इंटरनेट टीवी (आईटीवी) में किसी भी साइट पर रिकॉर्डेड प्रोग्राम देखे जाते हैं।

लाभ

जब टीवी को आईपीटीवी ब्रॉडबैंड कनेक्शन से जोडते हैं, तो वीडियो ऑन डिमांड (वीओडी) और इंटरनेट सर्विस (वेब एक्सेस, वॉयस ओवर इंटरनेट प्रोटोकॉल-वीओआईपी, इंटरनेट टीवी) की सुविधा भी मिल सकती है। साथ ही साथ, ट्रेडिशनल सर्विसेज की अपेक्षा इसकी डिजिटल वीडियो और ऑडियो की क्वालिटी बेहद अच्छी होती है। इसकी सबसे बड़ी विशेषता है, इसका इंटरैक्टिव होना। यदि कोई क्रिकेट मैच देखना हो और मैच के बीच ही अपने मनपसंद खिलाड़ी का इतिहास जानना चाहते हैं, तो इसमें यह विकल्प भी उपलब्ध होता है, जिसकी सहायता से संबंधित खिलाडी का पिछला रिकॉर्ड पलक झपकते ही सामने आ जाता है, साथ ही यदि अपने कार्यक्रम के प्रसारण के समय व्यस्त हों, तो बाद में अपनी सुविधानुसार टीवी पर उसकी रिकॉर्डिग भी देख सकते हैं। इसके अलावा, वीओडी की सहायता से ऑनलाइन फिल्म अनुक्रमणिका से फिल्म चुन कर देख सकते हैं। यह अन्य नेटवर्किग सर्विस की अपेक्षा सस्ता भी है। इसके अलावा वीडियो ऑन डिमांड, इंट्रेक्टिव गेम्स, टाइम शिफ्टिड टीवी, आई कंट्रोल और ए टयूब भी सस्ती दरों पर उपलब्ध होंगे।
शबनम शकील

शबनम शकील का जन्म 12 मार्च 1942 को लाहौर पाकिस्तान में हुआ। वह उर्दू की प्रसिद्ध शायरा थीं। इन्होंने उर्दू में एमए की। तनक़ीदी मज़ामीन, इज़तराब,शब्ज़ाद आदि इनके प्रमुख संग्रह हैं इनकी मृत्यु 2 मार्च 2013 को हुई।
ब्रूसाइट

ब्रूसाइट मैग्नीशियम का एक अयस्क है।
अज़ादशहर

अज़ादशहर (फ़ारसी: آزادشهر) ईरान के गोलेस्तान प्रान्त का एक नगर है। २०११ की जनगणना के अनुसार यहाँ १०,९४४ परिवारों की कुल जनसंख्या ३९,४८४ है।
२५६१ ईसा पूर्व

२५६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बीकानेरी भुजिया

इतिहास

1877 में, महाराजा श्री डुंगर सिंह के शासनकाल के दौरान, भुजिया का पहला बैच बीकानेर की रियासत में बनाया गया था।
तेरे मेरे सपने (1996 फ़िल्म)

संक्षेप

ये कहानी एक ही दिन में जन्म लेने वाले दो बच्चों की है, जिसमें से एक राहुल मेहता (चन्द्रचूढ़ सिंह) का जन्म इंग्लैंड के एक अमीर खानदान में होता है, वहीं बालू (अरशद वारसी) का जन्म मुम्बई के एक मध्यम वर्ग के ब्राह्मण परिवार में होता है। राहुल के माता-पिता की मौत उसके बचपन में ही हो जाती है, और वो अपने दादा शम्भूनाथ मेहता (प्राण) के साथ रहता है। वो अपने माता-पिता की कब्र को देखने के लिए भारत जाना चाहता है, लेकिन उसके दादा उसे जाने नहीं देना चाहते, क्योंकि उसे लगता है कि वो भी अपने माता-पिता की तरह प्यार में पड़ जाएगा।
किसी तरह राहुल भारत आने में सफल रहता है, जहाँ से उसे टैक्सी में बालू मिलता है। राहुल की पहचान से अनजान, बालू अपने जन्मदिन के दिन पैदा हुए दूसरे अमीर बच्चे को लगातार भला-बुरा कहता रहता है। जब राहुल उसे उसकी पहचान बताता है तो वो शर्मिंदा हो जाता है। राहुल वापस उस अमीरी-ग्रस्त दुनिया में वापस नहीं जाना चाहता है, इस कारण वो बालू से एक दुसरे की जगह बदलने की बात कहता है। इस तरह राहुल एक टैक्सी ड्राइवर और बालू एक अमीर इंसान बन जाता है।
राहुल टैक्सी ड्राइवर के रूप में बालू के घर जाता है, जहाँ उसे बालू की बहन पारो (प्रिया गिल) से प्यार हो जाता है। वहीं बालू को भारत में मेहता इंडस्ट्रीज़ को संभालने वाले वीपी माथुर की बेटी पूजा (सिमरन) से प्यार हो जाता है। जब सभी को सच्चाई का पता चलता है तो राहुल के दादा भारत आ जाते हैं, और वहीं माथुर को जब पता चलता है कि उसकी बेटी एक टैक्सी ड्राइवर से शादी करना चाहती है तो माथुर अपने हाथों से मेहता इंडस्ट्रीज़ को दूर जाता देख कर राहुल और उसके दादा को मारने की कोशिश करता है, पर राहुल और बालू मिल कर उसे बचा लेते हैं।
प्रोटोकॉल (राजनीति)

राजनीति के सन्दर्भ में प्रोटोकॉल का अर्थ विभिन्न राष्ट्रों के व्यक्तियों के बीच राजनीतिक बैठक की किसी भी लॉगबुक या अन्य कलाकृति (जाली या प्रामाणिक) हो सकता है। एक जाली लॉगबुक का सबसे कुख्यात उदाहरण "द प्रोटोकॉल ऑफ़ द एल्डर्स ऑफ़ ज़ियन" है।
मोहसिन काकोरवी

मोहसिन काकोरवी लखनऊ से उर्दू के प्रख्यात शायर रहे हैं।
पवई विधानसभा निर्वाचन क्षेत्र

See Also

पवई